H διαμονή μας στο σπίτι της R See ήταν μοναδική. Το σπίτι βρίσκεται σε ένα εξαιρετικό σημείο στη Χώρα, 2 λεπτά από τη μικρή πλατεία όπου υπάρχουν υπέροχα καφέ και μεζεδοπωλεία, μεταξύ των οποίων και το φημισμένο 'Στου Στράτου', και όπου το νησί συναντιέται κάθε βράδυ δημιουργώντας μια απολαυστική ατμόσφαιρα. H R See έχει ανακαινίσει το σπίτι με ιδιαίτερη προσοχή, δίνοντας σημασία στη λεπτομέρεια, και το έχει διακοσμήσει με ιδιαίτερο γούστο με αξιόλογα παραδοσιακά έπιπλα και αντικείμενα. Νιώσαμε ότι ήμασταν στο δικό μας, κυκλαδίτικο σπίτι, με την όμορφη θέα προς τους ορεινούς όγκους της Σερίφου και σπίτια της Χώρας. Η άφιξη και αναχώρησή μας ήταν ιδιαίτερα εύκολη. μας συνάντησε η συνεργάτις της R See η Jolee, ένας εξαιρετικός άνθρωπος, που βρισκόταν πάντα στη διάθεσή μας για ο,τιδήποτε μπορεί να χρειαζόμασταν. Το σπίτι είναι σε δύο επίπεδα, με το κάτω επίπεδο να είναι λαξευμένο στο βράχο, ένα ιδιαίτερο στοιχείο που το έκανε ακόμη πιο ενδιαφέρον. Τα κρεβάτια ήταν ανετότατα και το σπίτι πεντακάθαρο και περιποιημένο από κάθε άποψη. Μείναμε τέσσερα άτομα χωρίς πρόβλημα. Το προτείνουμε ανεπιφύλακτα για μια ιδιαίτερη, γεμάτη τοπικό χρώμα διαμονή ακριβώς στο κέντρο της Άνω Χώρας, δίπλα σε ό,τι μπορεί να χρειαστεί κανείς για τις διακοπές του στη Σέριφο. Ευχαριστούμε, και ελπίζουμε να ξαναέρθουμε σύντομα!